Document ID: /roh_data/filtered/fineweb-2-filterrobots_roh.jsonl.gz/74093

Il chantun Vallais ha sviluppà in nov program per examinar e legitimar chauns da protecziun encunter il luf. Tenor atgnas indicaziuns è quai stà necessari, perquai ch'i dat memia paucs chauns legitimads uffizialmain da la Confederaziun.
Cunquai che la populaziun dals lufs crescha en Svizra, na po il program da la Confederaziun betg pli porscher avunda chauns, ha ditg la regenza vallesana avant las medias. Perquai ha il Vallais incumbensà l'organisaziun «Arcadia» da sviluppar in program per scolar chauns da protecziun.
Tenor quella han 43 chauns da differentas razzas ademplì las pretensiuns e pon proteger las muntaneras a partir da questa stad.
Or da l'archiv: